Η **Βίκι Ρι Πρίνσιπαλ** (3 Ιανουαρίου 1950 - ), αργότερα γνωστή ως **Βικτόρια Πρίνσιπαλ**, είναι Αμερικανίδα ηθοποιός, παραγωγός, επιχειρηματίας και συγγραφέας, περισσότερο γνωστή για τον ρόλο της ως Πάμελα Μπαρνς Γιούινγκ στη αμερικανική τηλεοπτική σαπουνόπερα σειρά *Ντάλας*. Πέρασε εννέα χρόνια στη σειρά, αποχωρώντας το 1987. Στη συνέχεια, άνοιξε τη δική της εταιρεία παραγωγής με επωνυμία Victoria Principal Productions, εστιάζοντας κυρίως σε τηλεταινίες. Στα μέσα της δεκαετίας του 1980, άρχισε να ενδιαφέρεται για τις θεραπείες ομορφιάς και το 1989, δημιούργησε μια σειρά προϊόντων περιποίησης δέρματος με το όνομα Principal Secret.

Η Πρίνσιπαλ έγινε έγραψε τρία βιβλία μπεστ σέλερ για την ομορφιά, την περιποίηση του δέρματος, τη φυσική κατάσταση, την ευεξία και την υγεία: *The Body Principal* (1983), *The Beauty Principal* (1984) και *The Diet Principal* (1987). Στη δεκαετία του 2000, έγραψε ένα τέταρτο βιβλίο, με τίτλο *Living Principal* (2001). Ήταν επίσης δύο φορές υποψήφια για Χρυσή Σφαίρα.

Τα πρώτα χρόνια
---------------

Η Βίκι Ρι Πρίνσιπαλ γεννήθηκε στις 3 Ιανουαρίου 1950 στη Φουκουόκα της Ιαπωνίας. Ήταν η μεγαλύτερη κόρη του λοχία της Πολεμικής Αεροπορίας των Ηνωμένων Πολιτειών Βίκτορ Ρόκο Πρίνσιπαλ, ο οποίος τότε είχε πάρει μετάθεση στη Φουκουόκα. Πέρασε τους πρώτους τρεις μήνες της ζωής της σε ιαπωνικό έδαφος.

Καθώς ο πατέρας της ήταν στον στρατό των ΗΠΑ, η οικογένεια μετακόμιζε συχνά. μεγάλωσε στο Λονδίνο, το Πουέρτο Ρίκο, τη Φλόριντα, τη Μασαχουσέτη και την Τζόρτζια, μεταξύ άλλων. Παρακολούθησε 17 διαφορετικά σχολεία και σπούδασε στη Σχολή Βασιλικού Μπαλέτου, ενώ η οικογένειά της βρισκόταν στην Αγγλία.

Η Πρίνσιπαλ ξεκίνησε την καριέρα της σε τηλεοπτικές διαφημίσεις, εμφανιζόμενη στην πρώτη της διαφήμιση σε ηλικία 5 ετών. Μετά την αποφοίτησή της από το λύκειο South Dade το 1968, γράφτηκε στο Miami–Dade Community College, με σκοπό να σπουδάσει ιατρική. Ωστόσο, μήνες πριν ολοκληρώσει το πρώτο έτος σπουδών της, τραυματίστηκε σοβαρά σε τροχαίο ενώ οδηγούσε. Ο άλλος οδηγός καταδικάστηκε για οδήγηση υπό την επήρεια αλκοόλ και εξέτισε ποινή φυλάκισης. Η Πρίνσιπαλ πέρασε μήνες στην ανάρρωση και βρέθηκε αντιμέτωπη με την προοπτική να επαναλάβει το πρώτο έτος σπουδών της. Μετά από μια περίοδο ενδοσκόπησης, άλλαξε άρδην τη ζωή της μετακομίζοντας στη Νέα Υόρκη για να κάνει καριέρα ως ηθοποιός και λίγο αργότερα στην Ευρώπη. Σπούδασε ιδιωτικά με τον Τζιν Σκοτ (καθηγητή στη Βασιλική Ακαδημία Δραματικής Τέχνης) στο Λονδίνο και στη συνέχεια το 1971 μετακόμισε στο Λος Άντζελες.

Καριέρα
-------

### Τα πρώτα βήματα

Το 1971, η Πρίνσιπαλ μετακόμισε στο Λος Άντζελες της Καλιφόρνιας. Κέρδισε τον πρώτο της ρόλο στον κινηματογράφο ως Μεξικανή Μαρί Έλενα, στο *Η δίκη του Ρόι Μπιν* (1972) του Τζον Χιούστον (δίπλα στον Πωλ Νιούμαν), για το οποίο κέρδισε μια υποψηφιότητα για Χρυσή Σφαίρα ως πιο υποσχόμενη νέα ηθοποιός. Με βάση τη θετική ανταπόκριση στο υποκριτικό έργο της Πρίνσιπαλ, ο ρόλος της διευρύνθηκε από τον σεναριογράφο. Στη συνέχεια έπαιξε έναν πρωταγωνιστικό ρόλο στην ταινία *The Naked Ape* (1973), η οποία συγχρηματοδοτήθηκε από τον Χιου Χέφνερ, ιδρυτή και εκδότη του περιοδικού *Playboy*. Εμφανίστηκε γυμνή στο τεύχος του Σεπτεμβρίου 1973 του *Playboy* για την προώθηση της ταινίας. Ωστόσο, η ταινία απέτυχε εμπορικά, κάτι που την απογοήτευσε.

 Η Πρίνσιπαλ και ο Τζορτζ Πέπαρντ, π. 1970
Το 1974, έλαβε έναν ρόλο στην επιτυχημένη ταινία καταστροφής *Σεισμός*. Η Πρίνσιπαλ πήρε τον ρόλο της Ρόζα Αμίτσι, υποσκελίζοντας τόσο τη Σούζαν Σαράντον όσο και την Κέι Λεντς για τον ρόλο. Πριν από την τρίτη της ακρόαση, επέλεξε να κόψει τα καστανά μαλλιά της που ήταν μακριά μέχρι τη μέση, να τα βάψει μαύρα και να τα κάνει άφρο. Ο σκηνοθέτης Μαρκ Ρόμπσον έμεινε έκπληκτος, αλλά εντυπωσιάστηκε με την τολμηρή μεταμόρφωση και την αφοσίωση της Πρίνσιπαλ να κοιτάξει σοβαρότερα τον χαρακτήρα. Η ταινία έγινε μία από τις ταινίες με τις υψηλότερες εισπράξεις της εποχής και έλαβε τέσσερις υποψηφιότητες για Όσκαρ και δύο υποψηφιότητες για Χρυσές Σφαίρες. Συνέχισε να παίζει σε λιγότερο γνωστές ταινίες όπως *Φροντιστήριο έρωτος* και *Ομάδα επαγρύπνησης*.

### Στα παρασκήνια και επιστροφή στην υποκριτική

Η Πρίνσιπαλ αποφάσισε να εγκαταλείψει την υποκριτική και έγινε ατζέντισσα στο Χόλιγουντ από το 1975 έως τα τέλη του 1977. Στη συνέχεια, είχε φιλοδοξίες να σπουδάσει στη νομική σχολή. Το 1976, επέστρεψε στον χαρακτήρα της στο *Σεισμό* γυρίζοντας πρόσθετες σκηνές για να επεκταθεί ο χρόνος προβολής της αρχικής ταινίας για την πρεμιέρα της, και το 1977, έκανε μια γκεστ εμφάνιση στο πιλοτικό επεισόδιο της τηλεοπτικής σειράς *Το νησί της φαντασίας* που προβλήθηκε στο δίκτυο ABC και στην τηλεταινία του 1977 *The Night They Take Miss Beautiful* στο δίκτυο NBC.

Η επιθυμία να επιστρέψει στην υποκριτική ήρθε όταν ο τηλεοπτικός παραγωγός Άαρον Σπέλινγκ πρόσφερε στην Πρίνσιπαλ έναν ρόλο στο πιλοτικό επεισόδιο της τηλεοπτικής του σειράς *Το νησί της φαντασίας*, τον οποίο εκείνη αποδέχτηκε.

### Τηλεοπτική σειρά *Ντάλας*

Όταν η Πρίνσιπαλ διάβασε το σενάριο της ακρόασης για τη σειρά *Ντάλας*, οι φιλοδοξίες της για ακαδημαϊκή καριέρα άλλαξαν και αποφάσισε να επιστρέψει στην υποκριτική πλήρους απασχόλησης. Όπως εξήγησε στο TV Guide Network το 2004: «Είχα εγκαταλείψει την υποκριτική για να γίνω ατζέντισσα και πήγαινα στη νομική σχολή, αλλά όταν ένας φίλος μού έδωσε ένα σενάριο του *Ντάλας*, το διάβασα. Όταν τελείωσα, ήξερα ότι η ζωή μου είχε αλλάξει - αυτός ο ρόλος ήταν δικός μου». Η Πρίνσιπαλ πήρε τον ρόλο της Πάμελα Μπαρνς Γιούινγκ στην τηλεοπτική σαπουνόπερα *Ντάλας* που προβλήθηκε στο δίκτυο CBS από το 1978 έως το 1991. Η Πρίνσιπαλ εξήγησε στο περιοδικό *People* το 2018: «Όταν πήρα τον ρόλο στο *Ντάλας*, είχα ήδη ερωτευτεί την εκπομπή και τον ρόλο. Οπότε η αίσθησή μου από τη στιγμή που το διάβασα ήταν ότι ήταν απίστευτα ξεχωριστό και ότι πραγματικά, πολύ ήθελα να είμαι μέρος του. Δεν μπορούσα να με φανταστώ να μην είμαι η Παμ». Όπως είπε η Πρίνσιπαλ στο περιοδικό *TV Insider* το 2018: «Πίστεψα ότι *το Ντάλας* θα γινόταν επιτυχία από τη στιγμή που το διάβασα. Στην πραγματικότητα, απέρριψα έναν σημαντικό ρόλο που θα είχε σύγκρουση με το *Ντάλας* με την πεποίθηση ότι θα μου πρότειναν τον ρόλο της Παμ. Έτσι έγινε!»

Η Πρίνσιπαλ ήταν ατζέντισσα του εαυτού της στις διαπραγματεύσεις για τα συμβόλαια με το CBS και τη Lorimar Productions.

Το *Ντάλας* έγινε παγκόσμιο φαινόμενο με την αποκάλυψη μυστηρίου «Ποιος σκότωσε τον Τζέι Αρ» το 1980. Εκείνη την εποχή, ήταν το τηλεοπτικό επεισόδιο με την υψηλότερη βαθμολογία στην αμερικανική ιστορία.

Το 1981, η Πρίνσιπαλ εμφανίστηκε στο τραγούδι "All I Have to Do Is Dream" με τον τραγουδιστή Άντι Γκιμπ. Το σινγκλ έφτασε στο #51 στο US Hot 100 chart.

Το 1983, η Πρίνσιπαλ κέρδισε τη δεύτερη υποψηφιότητά της για Χρυσή Σφαίρα, αυτήν τη φορά ως καλύτερη ηθοποιός σε τηλεοπτική σειρά για το *Ντάλας*. Η Πρίνσιπαλ, για να βελτιώσει τον χαρακτήρα της, έκανε μαθήματα φωνητικής για να αποκτήσει καλύτερη τεξανή προφορά.

Η σχέση του χαρακτήρα της Πρίνσιπαλ, Πάμελα, με τον χαρακτήρα του Πάτρικ Ντάφι, Μπόμπι, ήταν ένα από τα κύρια στοιχεία της σειράς. Ο χαρακτήρας του Ντάφι, ωστόσο, σκοτώθηκε. Όταν ο Ντάφι επέστρεψε στο *Ντάλας* το 1986, αφού σκοτώθηκε ένα χρόνο νωρίτερα, ολόκληρο το προηγούμενο έτος γράφτηκε από τους συγγραφείς της σειράς ως όνειρο που είδε η Παμ. Η ιδέα ότι ολόκληρη η προηγούμενη χρονιά δεν ήταν τίποτα άλλο από ένα όνειρο που ένας από τους χαρακτήρες δεν άρεσε πολύ σε κάποιους θαυμαστές της σειράς.

Περιγράφοντας τη σχέση επί της οθόνης μεταξύ της Πρίνσιπαλ και του Ντάφι, ή του Μπόμπι και της Παμ, ο Ντάφι δήλωσε στην εφημερίδα *Huffington Post* το 2017, "Είχαμε εξαιρετική χημεία στο σόου και αυτό έγινε από μόνο του. [...] Η Βικτόρια είχε υπέροχη αίσθηση του χιούμορ". 

Κατά τη διάρκεια της εννιάχρονης πορείας της στο *Ντάλας*, η Πρίνσιπαλ έγινε παγκόσμια γνωστή. Αποχώρησε από το *Ντάλας* το 1987. Ωστόσο, ως ηθοποιός, προσπάθησε να διαχωρίσει τη δική της προσωπικότητα από αυτήν του χαρακτήρα της στην οθόνη, όπως εξήγησε το 1987 στην εφημερίδα *The New York Times* σε μια συνέντευξη κατά τη διάρκεια της τελευταίας εβδομάδας των γυρισμάτων της στο πλατό του *Ντάλας.*

### 1987–σήμερα

Η Πρίνσιπαλ συνέχισε να πρωταγωνιστεί σε διάφορες τηλεοταινίες, σε μερικές από τις οποίες έκανε την παραγωγή μέσω της εταιρείας της, Victoria Principal Productions, πριν απομακρυνθεί για να επικεντρωθεί στις επιχειρήσεις της για την υγεία και την ευεξία. Έκανε την παραγωγή και πρωταγωνίστησε σε τηλεοπτικές παραγωγές όπως *Naked Lie* (1989), *Blind Witness* (1989) και *Sparks: The Price of Passion* (1990).

Το 1994, η Πρίνσιπαλ εμφανίστηκε σε ένα επεισόδιο της επιτυχημένης τηλεοπτικής κωμικής σειράς *Ο μαστροχαλαστής*. Στα τέλη της δεκαετίας του 1990 και το 2000, συνέχισε να εμφανίζεται ως γκεστ σταρ σε αρκετές τηλεοπτικές κωμικές σειρές και δραματικές σειρές, όπως *Δεν ξέρεις τι σου γίνεται*, *Family Guy*, *Providence* και *Συνήγορος υπεράσπισης.*

Το 1998, η Πρίνσιπαλ συμπρωταγωνίστησε στη γαλλική κωμωδία μεγάλου μήκους *Michael Kael contre la World News Company*. Το καστ περιλάμβανε τους Μαρίν Ντελέρμ, Μίκι Ρούνεϊ, Έλιοτ Γκουλντ και Γουίλιαμ Άθερτον.

Η Πρίνσιπαλ επέστρεψε στην τηλεοπτική σαπουνόπερα το 2000, όταν εμφανίστηκε σε μια άλλη παραγωγή του Σπέλινγκ, τη βραχύβια τηλεοπτική σειρά του NBC *Titans.* Γυρίστηκαν δεκατρία επεισόδια, εκ των οποίων μόνο τα 11 μεταδόθηκαν. καθώς τα χαμηλά ποσοστά τηλεθέασης οδήγησαν το NBC να ακυρώσει τη σειρά πριν ολοκληρωθεί ο πρώτος της κύκλος.

Αφού εμφανίστηκε στο *Titans* του NBC, η Πρίνσιπαλ αφιέρωσε πλήρως τον χρόνο της στην εταιρεία περιποίησης επιδερμίδας και σε φιλανθρωπικές δραστηριότητες, όπως επιβεβαίωσε στο περιοδικό *People* το 2018.

Το 2004, η Πρίνσιπαλ εμφανίστηκε μαζί με άλλα μέλη του καστ του *Ντάλας* στο *Dallas Reunion: The Return to Southfork*, ένα τηλεοπτικό αφιέρωμα στη σειρά που προβλήθηκε στο CBS.

### Μουσική

Η Πρίνσιπαλ ηχογράφησε ένα ποπ single ντουέτο με τον Αγγλοαυστραλό τραγουδιστή και τραγουδοποιό Άντι Γκιμπ, με τίτλο "All I Have to Do Is Dream" (1981). Η ηχογράφηση είναι μια διασκευή του αυθεντικού τραγουδιού των Everly Brothers. Το τραγούδι κυκλοφόρησε από την RSO Records τον Αύγουστο του 1981. Το σινγκλ έφτασε στο νούμερο 51 του αμερικανικού Billboard Hot 100 στις 12 Σεπτεμβρίου 1981. Το τραγούδι ήταν το τελευταίο σινγκλ του Γκιμπ στα charts και το μοναδικό σινγκλ που ηχογραφήθηκε από την Πρίνσιπαλ.

Επιχειρηματίας
--------------

Όταν ρωτήθηκε για τα οφέλη της επιχειρηματικής της επιτυχίας, η Πρίνσιπαλ δήλωσε στην εφημερίδα *Huffington Post* το 2012: «δουλεύω για τον εαυτό μου, είμαι πρόθυμη να αναλάβω όλη την ευθύνη όταν τα πράγματα πάνε στραβά και χαίρομαι που λαμβάνω τα εύσημα όταν τα κάνω σωστά».

 Η Πρίνσιπαλ στα Βραβεία Έμμυ το 1993

Βραβεία
-------

Η Πρίνσιπαλ ήταν δύο φορές υποψήφια για Χρυσή Σφαίρα: το 1973 για το *Η δίκη του Ρόι Μπιν* και το 1983 για το *Ντάλας*.

Το 1981 και το 1982, η Πρίνσιπαλ κέρδισε το βραβείο Bravo Otto, μια γερμανική διάκριση που τιμά την αριστεία ερμηνευτών στον κινηματογράφο, την τηλεόραση και τη μουσική. Ήταν επίσης υποψήφια για το βραβείο το 1983.

Το 1993, η Πρίνσιπαλ έλαβε επίτιμο πτυχίο νομικής από τη Νομική Σχολή του Πανεπιστημίου του Δυτικού Λος Άντζελες.

Το 1995, η Πρίνσιπαλ ονομάστηκε Entertainment Business Woman of the Year από την Εθνική Ένωση Ιδιοκτητριών Επιχειρήσεων.

Το 1999, η Πρίνσιπαλ έγινε η νεότερη αποδέκτρια του Βραβείου Genii Lifetime Achievement για τις γυναίκες στην τηλεόραση.

Το 2004, έλαβε τιμητικό πτυχίο από τη Σχολή Επιχειρήσεων του Πανεπιστημίου Drexel.

Στις 2 Οκτωβρίου 2010, η Πρίνσιπαλ τιμήθηκε στα εγκαίνια του Legacy Park στο Μαλιμπού ως ιδρυτικό μέλος του πάρκου το 2004.

Προσωπική ζωή
-------------

Η Πρίνσιπαλ έχει παντρευτεί και χωρίσει δύο φορές και δεν έχει παιδιά.

Ο πρώτος της γάμος ήταν με τον συγγραφέα-παραγωγό Κρίστοφερ Σκίνερ, τον οποίο γνώρισε το 1978 όταν έπαιξε για λίγο στο *Ντάλας*. Το ζευγάρι παντρεύτηκε αμέσως μετά την έναρξη της σχέσης τους. Ωστόσο, υπέβαλαν αίτηση διαζυγίου δύο χρόνια αργότερα το 1980, το οποίο οριστικοποιήθηκε το 1981.

Η Πρίνσιπαλ είχε μια γνωστή σχέση με τον Αγγλοαυστραλό τραγουδιστή και τραγουδοποιό Άντι Γκιμπ. Το ζευγάρι γνωρίστηκε στην εκπομπή *The John Davidson Show* τον Ιανουάριο του 1981 και είχαν αμέσως χημεία μεταξύ τους. Γιόρτασαν τον έρωτά τους με ένα τραγούδι ντουέτο, το "All I Have to Do Is Dream" (1981), που γνώρισε μέτρια επιτυχία στα ποπ τσαρτ που έφτασε στο νούμερο 51 του Billboard Hot 100 στις 12 Σεπτεμβρίου 1981. Η ηχογράφηση ήταν το τελευταίο σινγκλ του Γκιμπ και το μόνο σινγκλ που ηχογραφήθηκε από την Πρίνσιπαλ. Η σχέση έληξε τον Μάρτιο του 1982, λόγω κλιμακούμενων προβλημάτων εθισμού του Γκιμπ στα ναρκωτικά. Μετά τον θάνατο του Γκιμπ το 1988, η Πρίνσιπαλ εξήγησε στο περιοδικό *People*: «Επιταχύνθηκε ο χωρισμός μας από τη χρήση ναρκωτικών από τον Άντι, έκανα ό,τι μπορούσα για να τον βοηθήσω, αλλά του είπα ότι θα έπρεπε να διαλέξει ανάμεσα σε εμένα και το πρόβλημά του».

Η Πρίνσιπαλ είχε σχέση με τον εξέχοντα πλαστικό χειρουργό του Μπέβερλι Χιλς δρ Χάρι Γκλάσμαν το 1983. Παντρεύτηκαν στις 22 Ιουνίου 1985, στο Ντάλας του Τέξας, όταν η Πρίνσιπαλ συμπλήρωσε επτά χρόνια στον ρόλο της στο *Ντάλας*. Το ζευγάρι έζησε στο Μπέβερλι Χιλς. Τον Μάιο του 2006, η Πρίνσιπαλ υπέβαλε αίτηση διαζυγίου, επικαλούμενη ασυμβίβαστες διαφορές. Το ζευγάρι χώρισε τον Δεκέμβριο του 2006, με την Πρίνσιπαλ να δηλώνει: «Έχουμε σχέση αγάπης πάνω από 20 χρόνια».

Η Πρίνσιπαλ μετακόμισε αργότερα στο Μαλιμπού της Καλιφόρνιας. Έχει ακίνητα στην Καλιφόρνια και στην Ελβετία.

Από το 2012, η Πρίνσιπαλ διατηρεί ένα ράντσο έξω από το Λος Άντζελες, όπου διασώζει και φροντίζει ζώα.

Φιλανθρωπία
-----------

 Η Πρίνσιπαλ με τον πρόεδρο των ΗΠΑ Ρόναλντ Ρίγκαν το 1986
Η Πρίνσιπαλ είπε στην εφημερίδα *Huffington Post* το 2012: "Η βαθύτερη ανησυχία μου είναι για τον πλανήτη και κάθε ζωντανό πλάσμα σε αυτόν. Χωρίς υγιή πλανήτη, η εκπαίδευση δεν θα έχει σημασία, η πείνα δεν θα έχει σημασία και η επιστήμη δεν θα έχει σημασία γιατί δεν θα επιβιώσουμε".

Το 2006, η Πρίνσιπαλ ίδρυσε μια φιλανθρωπική οργάνωση, τη Victoria Principal Foundation For Thoughtful Existence, για να βοηθήσει το περιβαλλοντικό κίνημα, στο οποίο συμμετείχε ενεργά από το 1978.

Η Πρίνσιπαλ είναι πρώην συμπρόεδρος του συμβουλευτικού συμβουλίου Victory Over Violence. Το διοικητικό συμβούλιο είναι ένας συνασπισμός εκπροσώπων από τη βιομηχανία του θεάματος, τις επιχειρήσεις, την κυβέρνηση και την αυτοδιοίκηση για την ευαισθητοποίηση του κοινού σε θέματα που αφορούν την ενδοοικογενειακή βία.

Στις 13 Δεκεμβρίου 2011, η Πρίνσιπαλ δώρισε ένα σημαντικό ποσό στον μη κερδοσκοπικό οργανισμό προστασίας της θάλασσας Oceana και στο NRDC για την άρση της επέκτασης των υπεράκτιων γεωτρήσεων στον Κόλπο του Μεξικού και στον Αρκτικό Ωκεανό, φοβούμενη ότι μια τέτοια δραστηριότητα θα μπορούσε να οδηγήσει σε άλλη μια καταστροφική πετρελαιοκηλίδα.

Το 2012, η Πρίνσιπαλ χρηματοδότησε και συμμετείχε σε μια διαδικτυακή καμπάνια του NRDC σε μια προσπάθεια να σταματήσουν οι ανατινάξεις κατά μήκος της ακτογραμμής της Καλιφόρνιας και να αποτραπεί ο θάνατος εκατοντάδων θαλάσσιων θηλαστικών και θαλάσσιας ζωής. Το 2012, χρηματοδότησε, μέσω του Tree People, τη δημιουργία ενός κινητού συστήματος προειδοποίησης πυρκαγιάς για την περιοχή του Λος Άντζελες. Το 2013 ολοκληρώθηκε και εφαρμόστηκε αυτό το σύστημα, το πρώτο του είδους του στην Καλιφόρνια.

Τον Σεπτέμβριο του 2018, η Πρίνσιπαλ δώρισε έναν στόλο σωστικών σκαφών για να βοηθήσει την American Humane στις προσπάθειες ανακούφισης από καταστροφές ζώων στην Καρολίνα μετά τον τυφώνα Φλόρενς.

Φιλμογραφία
-----------

| Έτος | Πρωτότυπος τίτλος | Τίτλος στα ελληνικά | Ρόλος |
| --- | --- | --- | --- |
| 1972 | *The Life and Times of Judge Roy Bean* | *Η δίκη του Ρόι Μπιν* | Μαρία Έλενα |
| 1973 | *The Naked Ape* |  | Κάθι |
| 1974 | *Earthquake* | *Σεισμός* | Ρόζα Αμίτσι |
| 1976 | *I Will... I Will... For Now* | *Φροντιστήριο έρωτος* | Τζάκι Μάρτιν |
| *Vigilante Force* | *Ομάδα επαγρύπνησης* | Λίντα Κρίστοφερ |
| 1998 | *Michael Kael contre la World News Company* |  | Λέιλα Πάρκερ |

Βιβλία
------

* *The Body Principal*. New York: Simon and Schuster. 1983. ISBN 0-671-46684-4.
* *The Beauty Principal*. New York: Simon and Schuster, 1984; (ISBN 0-671-49643-3).
* *The Diet Principal*. New York: Simon and Schuster, 1987; (ISBN 0-671-53082-8).
* *Living Principal: Looking and Feeling Your Best at Every Age*. New York: Villard, 2001; (ISBN 0-375-50488-5).

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  Ανακτήθηκε στις 4  Μαρτίου 2021.
3. ↑  Ανακτήθηκε στις 4  Μαρτίου 2021.
4. ↑  Ανακτήθηκε στις 22  Μαΐου 2019.
5. 1 2  «UPI Almanac for Thursday, Jan. 3, 2019». *United Press International*. 3 Ιανουαρίου 2019. Αρχειοθετήθηκε από το πρωτότυπο στις 3 Ιανουαρίου 2019. Ανακτήθηκε στις 3 Σεπτεμβρίου 2019. actor Victoria Principal in 1950 (age 70)
6. ↑  «Ancestry Library Edition». *ancestrylibrary.proquest.com*. Ανακτήθηκε στις 31 Ιουλίου 2023.
7. ↑  «Ancestry Library Edition». *ancestrylibrary.proquest.com*. Ανακτήθηκε στις 31 Ιουλίου 2023.
8. ↑  Rachel Brown (9 Αυγούστου 2013). «Victoria Principal Launches Reclaim Botanical Skin Care». *Women's Wear Daily*. Ανακτήθηκε στις 16 Δεκεμβρίου 2014.
9. 1 2 3  «Winners & Nominees 1983». *Goldenglobes.com*. Ανακτήθηκε στις 4 Ιουνίου 2018.
10. 1 2 3  «Golden Globes (USA) 1973». *MUBI*. Ανακτήθηκε στις 4 Ιουνίου 2018.
11. ↑  «Military Brat Victoria Principal Revisits Her Birthplace to Sell Tokyo on Dallas». *People.com*. Ανακτήθηκε στις 4 Ιουνίου 2018.
12. 1 2  «Victoria Principal». Victoriaprincipal.com. Αρχειοθετήθηκε από το πρωτότυπο στις 19 Αυγούστου 2012. Ανακτήθηκε στις 16 Δεκεμβρίου 2014.
13. 1 2 3 4  «Victoria Principal On Her Skin Care Empire, Cary Grant And Her Big Regret». *Huffingtonpost.com*. 20 Μαρτίου 2012. Ανακτήθηκε στις 4 Ιουνίου 2018.
14. ↑  Jarvis, Jeff (May 23, 1983). «Darling of Dallas». *People.com*.. Ανακτήθηκε στις June 3, 2012.
15. ↑  King, Susan (1991-04-07). «Victoria Principal: Acting on Her Own». *Los Angeles Times*.. Ανακτήθηκε στις 2022-11-14.
16. 1 2  «Victoria's Dallas Secrets Revealed!». *Tvguide.com*. 4 Νοεμβρίου 2004. Ανακτήθηκε στις 4 Ιουνίου 2018.
17. ↑  «Night They Took Miss Beautiful (1977)». *TCM.com*. Turner Classic Movies. Ανακτήθηκε στις 4 Ιουνίου 2018.
18. 1 2 3 4 5  «Victoria Principal, Now Rescuing Animals on Her California Ranch, Revisits Dallas 40 Years Later». *People.com*. Ανακτήθηκε στις 4 Ιουνίου 2018.
19. ↑  David Massey - Goldlion. «Official Dallas website - Victoria Principal exclusive interview». Ultimatedallas.com. Αρχειοθετήθηκε από το πρωτότυπο στις 1 Αυγούστου 2022. Ανακτήθηκε στις 16 Δεκεμβρίου 2014.
20. ↑  *Dallas: The Complete Story of the World's Favorite Prime-Time Soap*, pg. 14
21. ↑  «Best Dream Sequences». *UGO Networks*. IGN. 11 Φεβρουαρίου 2009. Αρχειοθετήθηκε από το πρωτότυπο στις 13 Φεβρουαρίου 2012. Ανακτήθηκε στις 15 Μαρτίου 2012.
22. ↑  Gallagher, Pat (9 Σεπτεμβρίου 2014). «Patrick Duffy Talks Candidly About Why He Left The Original 'Dallas' And Why He Felt He Had To Return». *Huffingtonpost.com*. Ανακτήθηκε στις 4 Ιουνίου 2018.
23. ↑  ROSENFIELD, PAUL (27 Σεπτεμβρίου 1987). «The Matter Of Principal». *Articles.latimes.com*. Ανακτήθηκε στις 4 Ιουνίου 2018.
24. ↑  O'Connor, Thomas (March 22, 1987). «TELEVISION; LONG RUNS, HIGH RISKS». *The New York Times*.. Ανακτήθηκε στις June 4, 2018.
25. ↑  «VICTORIA PRINCIPAL LOVES BIG DEALS». *Deseret News*. 16 Απριλίου 1991. Ανακτήθηκε στις 4 Ιουνίου 2018.
26. ↑  «Tracey Takes On... - Erotica @ TheTVDB». *Thetvdb.com*. Ανακτήθηκε στις 4 Ιουνίου 2018.
27. ↑  Nesselson, Lisa (12 Μαρτίου 1998). «Michael Kael vs. the World News Company». *Variety.com*. Ανακτήθηκε στις 4 Ιουνίου 2018.
28. ↑  Gallo, Phil (2 Οκτωβρίου 2000). «Titans». *Variety.com*. Ανακτήθηκε στις 4 Ιουνίου 2018.
29. ↑  «Dallas Reunion: Return to Southfork». *TVGuide.com*. Αρχειοθετήθηκε από το πρωτότυπο στις 10 Ιουλίου 2018. Ανακτήθηκε στις 4 Ιουνίου 2018.
30. ↑  «Renowned Songwriter Felice Bryant Dies At 77». Broadcast Music, Inc. (BMI). 22 Απριλίου 2003. Ανακτήθηκε στις 8 Μαρτίου 2018.
31. 1 2  «Encore: The world loses Andy Gibb». *Ew.com*. Ανακτήθηκε στις 4 Ιουνίου 2018.
32. 1 2  «Andy Gibb Chart History». *Billboard.com*. Ανακτήθηκε στις 4 Ιουνίου 2018.
33. ↑  David Massey. «Official Dallas website: Victoria Principal profile». Ultimatedallas.com. Αρχειοθετήθηκε από το πρωτότυπο στις 1 Αυγούστου 2022. Ανακτήθηκε στις 16 Δεκεμβρίου 2014.
34. ↑  «National Association of Women Business Owners». *Nawbo.org*. Ανακτήθηκε στις 4 Ιουνίου 2018.
35. ↑  «Alliance for Women in Media». Awmsocal.org. Ανακτήθηκε στις 16 Δεκεμβρίου 2014.
36. ↑  «Honorary Degree Recipients». Drexel.edu. Ανακτήθηκε στις 16 Δεκεμβρίου 2014.
37. ↑  «Malibu's 'Central Park' opens to begin a legacy». *Malibu Times*. Ανακτήθηκε στις 16 Δεκεμβρίου 2014. [*νεκρός σύνδεσμος*]
38. ↑  «PRINCIPAL SAYS SHE CAN'T HAVE CHILDREN». *Buffalonews.com*. 27 Σεπτεμβρίου 1993. Ανακτήθηκε στις 21 Αυγούστου 2017.
39. 1 2  «Victoria Principal Files for Divorce». *People.com*. Ανακτήθηκε στις 4 Ιουνίου 2018.
40. 1 2  Logan, Dan (December 1989). «Principal Player». *Orange Coast Magazine*.
41. ↑  Hall, Carla (March 23, 1981). «Stars and Austerity at Ford's Theatre Gala». *The Washington Post*. .
42. ↑  «Death of Golden Child». *People.com*. Ανακτήθηκε στις 4 Ιουνίου 2018.
43. ↑  «Victoria Principal divorces 2nd husband». *Today.com*. 29 Δεκεμβρίου 2006. Ανακτήθηκε στις 4 Ιουνίου 2018.
44. ↑  «Victoria Principal Donates $25K For Forest Restoration Efforts». *Ecorazzi*. Αρχειοθετήθηκε από το πρωτότυπο στις 16 Αυγούστου 2018. Ανακτήθηκε στις 16 Δεκεμβρίου 2014.
45. ↑  Niland, Kurt (14 Δεκεμβρίου 2011). «Victoria Principal funds oil-spill research & response». Beasley, Allen, Crow, Methvin, Portis & Miles, P.C. Ανακτήθηκε στις 15 Φεβρουαρίου 2012. [*νεκρός σύνδεσμος*]
46. ↑  Alan Duke, CNN (13 Δεκεμβρίου 2011). «Victoria Principal puts up money to prevent oil spills». *Cnn.com*. Ανακτήθηκε στις 16 Δεκεμβρίου 2014.
47. ↑  «Help Stop the Assault on Whales and Dolphins With Just Your Facebook Photo». Onearth.org. 9 Οκτωβρίου 2012. Αρχειοθετήθηκε από το πρωτότυπο στις 4 Απριλίου 2014. Ανακτήθηκε στις 21 Οκτωβρίου 2013.
48. ↑  «Angeles Forest Fire Restoration, $25,000 Gift Kicks Off $250,000 Goal». 30 Οκτωβρίου 2009. Ανακτήθηκε στις 21 Οκτωβρίου 2013.
49. ↑   *American Humane Deploys Rescue Team to Save Animals in the Deadly Wake of Hurricane Florence*. Δελτίο τύπου.
50. ↑  «ΕΤ-1». *Ριζοσπάστης*. 4 Ιανουαρίου 2000. Ανακτήθηκε στις 31 Ιουλίου 2023.
51. ↑  «VIGILANTE FORCE». *novacyprus.com*.
52. ↑  «Michael Kael contre la World News Company». *netflix.com*. [*νεκρός σύνδεσμος*]

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βικτόρια Πρίνσιπαλ** |

* Βικτόρια Πρίνσιπαλ στην IMDb
* Βικτόρια Πρίνσιπαλ στο AllMovie
* "Victoria Principal's Roots in the Peachtree State" Αρχειοθετήθηκε 2008-08-28 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 100230846
* **ΕΒΕ**: 94197
* LCCN: n82220715
* ISNI: 0000 0001 1850 7211
* GND: 118941909
* BNF: cb14014012w (data)
* BIBSYS: 98016239
* NKC: xx0062587
* BNE: XX1022999

 |

 |